
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                    Bucureşti, 23.11.2010 

       Pl-x 567/2010


     R A P O R T  
asupra propunerii legislative privind modificarea şi completarea Codului Comercial din 16 aprilie 1887
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu Propunerea legislativă privind modificarea şi completarea Codului Comercial din 16 aprilie 1887, trimisă cu adresa nr.     Pl-x 567/2010 din 9 noiembrie 2010, înregistrată sub nr.31/932 din 11 noiembrie 2010.
Senatul în calitate de primă Cameră sesizată a respins iniţiativa legislativă în şedinţa din 11 octombrie 2010.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 371 din 6 aprilie 2010.

Guvernul prin punctul de vedere transmis cu adresa nr. 1545 din 17 iunie 2010 susţine adoptarea iniţiativei legislative.
Propunerea legislativă are ca obiect de reglementare  modificarea art. 908 din Codul de comerţ, adoptat prin Decretul-Lege nr. 1233/1887, cu modificările şi completările ulterioare, în scopul corelării cu dispoziţiile art. 591-597 din Codul de procedură civilă, care reglementează instituţia sechestrului şi a popririi, în sensul că instanţa învestită cu fondul cauzei să fie competentă material să soluţioneze şi cererea de sechestru sau de poprire.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă în şedinţa din 23 noiembrie 2010. 
La şedinţa Comisiei juridice, de disciplină şi imunităţi au fost prezenţi 14 deputaţi din totalul de 27 membri ai acesteia. 

La dezbatere a participat, în calitate de invitat din partea Ministerului Justiţiei doamna Claudia Roşianu, consilier juridic.   
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea propunerii legislative privind modificarea şi completarea Codului Comercial din 16 aprilie 1887,  cu amendamentele admise care sunt redate în anexa la prezentul raport.
În raport cu obiectul şi conţinutul său, propunerea legislativă face parte din categoria legilor organice. 

 

 PREŞEDINTE,                                                    SECRETAR,                                                                                                 

 

   

  Daniel BUDA                                             Gabriel ANDRONACHE                                      

Expert,
Roxana David
ANEXĂ
	Nr.  crt.
	Codul de comerţ
	Textul propunerii legislative
	Amendamente
	Motivare

	1. 
	
	LEGE privind modificarea şi completarea Codului Comercial din 16 aprilie 1887


	LEGE pentru modificarea art. 908 din Codul de comerţ
Autor: Comisia juridică

	Intervenţia legislativă vizează modificarea unui singur articol al Codului de comerţ

	2. 
	Art. 908

Sechestrul sau poprirea nu se va putea infiinţa de cit numai cu dare de cauţiune, afara de cazul cind cererea de sechestru sau de poprire se va face in virtutea unei cambii sau a unui alt efect comercial la ordin sau la purtător, protestat de neplata. Judecatoria se va pronunţa asupra sechestrului in camera de consiliu fara prealabila chemare a partilor. 

Sechestrul asigurator nu poate fi ridicat decit daca debitorul va consemna suma, capital, interese si cheltueli, pentru care s-a infiintat acel sechestru.

	Articol unic. -  modificarea şi completarea articolului nr. 908 din Codul Comercial, din 16 aprilie 1887

1. Articolul 908, se modifică şi va avea următorul conţinut:

 Art. 908 - Sechestrul sau poprirea nu se va putea infiinţa de cit numai cu dare de cauţiune, afara de cazul când cererea de sechestru sau de poprire se va face în virtutea unei cambii sau a unui alt efect comercial la ordin sau la purtător, protestat de neplata.  Instanţa investită cu soluţionarea fondului cauzei se va pronunţa asupra sechestrului în camera de consiliu fără prealabila chemare a părţilor.  Sechestrul asigurator nu poate fi ridicat decit daca debitorul va consemna suma, capital, interese si cheltueli, pentru care s-a infiintat acel sechestru.
	Articol unic. – Articolul 908 din Codul de comerţ, adoptat prin Decretul-Lege nr. 1.233/1887, publicat în Monitorul Oficial, nr. 31 din 10 mai 1887, cu modificările şi completările ulterioare, se modifică şi va avea următorul cuprins: 
Art. 908 - Sechestrul sau poprirea nu se va putea înfiinţa de cât numai cu dare de cauţiune, afara de cazul când cererea de sechestru sau de poprire se va face în virtutea unei cambii sau a unui alt efect comercial la ordin sau la purtător, protestat de neplata.  

  Instanţa care judecă procesul se va pronunţa asupra sechestrului în camera de consiliu fără prealabila chemare a părţilor.  
  Sechestrul asigurator nu poate fi ridicat decât dacă debitorul va consemna suma, capital, dobânzi şi cheltueli, pentru care s-a înfiinţat acel sechestru.

Autor: Comisia juridică

	În acord cu cerinţele de tehnică legislativă.

